Vilkaviškio miesto stadionas

Vilkaviškio miesto stadionas – įvairios paskirties stadionas su futbolo aikšte Vilkaviškio mieste, į šiaurę nuo miesto centro, prie kelio . Stadione yra 103×68 metrų futbolo aikštė, bėgimo takas.Vilkaviškio stadionas. Wikimapia.org  (tikrinta 2023-01-30). Stadione 500 vietų, nors kai kurie šaltiniai nurodo 2000 vietų.Vilkaviškio Stadionas. Europlan-online.de (tikrinta 2023-01-30).

 Istorija 

1938 m. Vilkaviškyje buvo atidarytas šaulių sporto klubo „Sudavija“ stadionas, kuriame buvo 2000 sėdimų vietų.Stadionai šiurpino ir prieškario Lietuvoje. Respublika.lt (suarchyvuota 2019-03-23).

Dabartinis stadionas pastatytas 1978 m. Nuo to laiko esminių remonto darbų nebuvo atlikta, nors 2010 m. už Europos Sąjungos lėšas buvo parengtas techninis rekonstrukcijos projektas.Rūta Lankininkaitė. Vilkaviškyje atgims stadionas, sportininkai sako: geros sąlygos pagerina viską – ir rezultatus, ir norą sportuoti. 2022-07-03, Lrt.lt (tikrinta 2023-01-30). Tribūnų irgi nerekonstravo, nors jose kadaise buvo kilęs gaisras.Andrius Grygelaitis. Vietoje Vilkaviškio stadiono – daugiafunkcis sporto kompleksas. Santaka.info (tikrinta 2023-01-30).

2022 m. gegužės 10 d. Vilkaviškio rajono savivaldybės taryboje pristatytas stadiono atnaujinimo projektas (architektė – Vytenė Jokimčienė). Stadione ketinama atlikti esamų tribūnų ir gyvenamojo pastato griovimo darbus – juos pakeistų naujas tribūnų pastatas su moderniomis, pritaikytomis patalpomis ir dengtomis žiūrovų vietomis. Tai atitiktų LFF licencijavimo taisyklių reikalavimus. Numatyta teritoriją aptverti ir įrengti lengvosios atletikos sektorių, kuriame būtų 400 m ir 110 m bėgimo takai, šuolio į tolį bei aukštį sekcijos, bėgimo takas su vandens duobe ir rutulio stūmimo sekcija.Vilkaviškio stadiono projektinių pasiūlymų pristatymas. Suduvosgidas.lt (tikrinta 2023-01-30). Projekte suplanuota futbolo aikštė su dirbtine danga, 2 krepšinio ir 2 tinklinio aikštelės. Stadione taip pat atsiras teniso ir treniruočių aikštelės, bus įrengtas modernus stadiono apšvietimas, švieslentė, pėsčiųjų takai ir nedidelės laisvalaikio zonos.Vilkaviškio stadiono projektinių pasiūlymų pristatymas.  2022-05-11, Vilkaviskis.lt (tikrinta 2023-01-30).

 Šaltiniai 

 Nuorodos 
 Sąrašas:Lietuvos futbolo stadionai

Kategorija:Vilkaviškio futbolas
Kategorija:Lietuvos futbolo stadionai